# Scytalina cerdale

Scytalina cerdale és l'única espècie de peix de la família dels esquitalínids i del gènere Scytalina, el qual podria tindre certa afinitat filogenètica amb almenys alguns membres de la família dels estiquèids (per exemple, Xiphister). No obstant això, calen més estudis sobre la seua anatomia i les interrelacions entre les diferents famílies de Zoarcoidei abans d'establir-hi conclusions.

## Etimologia

Del grec skytale, -es (branca, pal).

## Descripció

* Fa 15 cm de llargària màxima.
* Cos petit, allargat, comprimit i de color marró rosat amb taques porpra i les vores de l'aleta caudal de color taronja vermellós.
* Cap ample, amb les galtes expandides, els ulls petits i situats a la part alta del cap, 1 parell d'orificis nasals i dues dents canines fortes a les mandíbules inferior i superior.
* Cap espina i 41-51 radis tous a l'aleta dorsal i cap espina i 36-41 radis tous a l'anal. Totes dues es troben força inserides en la pell i conflueixen en l'aleta caudal.
* Aleta caudal arrodonida i pectorals petites, carnoses i amb prop de 8 radis.
* Absència d'aletes pèlviques, de bufeta natatòria, de línia lateral i de costelles pleurals.
* 69-71 vèrtebres.
* Membranes branquials força unides i lliures de l'istme.
* Branquiespines pràcticament obsoletes.

## Reproducció

Hom creu que, a diferència de la majoria dels altres peixos intermareals, no empra la zona intermareal per reproduir-se.

## Hàbitat i distribució geogràfica

És un peix marí, demersal i de clima temperat, el qual viu al Pacífic oriental: les àrees intermareals i submareals de poca fondària des de les costes del mar de Bering a Alaska (incloent-hi les illes Aleutianes) fins a les del centre de Califòrnia (els Estats Units), incloent-hi la Colúmbia Britànica (el Canadà).

## Observacions

És inofensiu per als humans i s'enterra ràpidament i àgil a la grava, la sorra o entre petxines trencades quan és molestat.

## Referències

* ↑ The Taxonomicon (anglès)
* ↑ Hilton, E. J., 2009. Osteology of the graveldiver Scytalina cerdale (Perciformes: Zoarcoidei: Scytalinidae). Journal of Morphology v. 270: 1475-491.
* ↑ Romero, P., 2002. An etymological dictionary of taxonomy. Madrid (Espanya).
* 1 2 3 Eschmeyer, W. N., E. S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ FishBase (anglès)
* 1 2 3 FishBase (anglès)
* 1 2 Steran, A. C. i D. W. Behrens, 1990. New ecological information on Scytalina cerdale (Pisces: Scytalinidae) from a central California rocky intertidal zone. Environ. Biol. Fish. 29:107-117.
* ↑ Mecklenburg, C. W., T. A. Mecklenburg i L. K. Thorsteinson, 2002. Fishes of Alaska. American Fisheries Society, Bethesda, Maryland. i-xxxvii + 1-1037.
* ↑ Quast, J. C. i E. L. Hall, 1972. List of fishes of Alaska and adjacent waters with a guide to some of their literature. U.S. Dep. Commer., NOAA Tech. Rep. NMFS SSRF-658, 47 p.
* ↑ Yoshiyama, R. M., C. Sassaman i R. N. Lea, 1986. Rocky intertidal fish communities of California: temporal and spatial variation. Environ. Biol. Fish. 17(1):23-40.
* ↑ Boyle, K. S. i M. H. Horn, 2006. Comparison of feeding guild structure and ecomorphology of intertidal fish assemblages from central California and central Chile. Mar. Ecol. Prog. Ser. 319:65-84.
* ↑ Marine Fishes of British Columbia (2002) (anglès)
* ↑ Gillespie, G. E., 1993. An updated list of the fishes of British Columbia, and those of interest in adjacent waters, with numeric code designations. Can. Tech. Rep. Fish. Aquat. Sci. 1918: 116 p.
* ↑ Catalogue of Life (anglès)
* ↑ GBIF (anglès)

## Bibliografia

* Anderson, M. E., 1994. Systematics and osteology of the Zoarcidae (Teleostei: Perciformes). Ichthyol. Bull. J.L.B. Smith Inst. Ichthyol. 60:120 p.
* Anònim, 1996. Base de dades de la col·lecció de peixos del museu ictiològic de la Universitat de la Colúmbia Britànica. Universitat de la Colúmbia Britànica, Vancouver, el Canadà.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Anònim, 2003. Col·lecció de peixos del Museu Reial d'Ontario. Museu Reial d'Ontario.
Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Mecklenburg, C. W., 2003. Family Scytalinidae (Jordan & Evermann, 1898) - graveldivers. Calif. Acad. Sci. Annotated Checklists of Fishes (11):3.
* Springer, V. G. i M. E. Anderson, 1997. Catalog of type specimens of recent fishes in the National Museum of Natural History, Smithsonian Institution, 8: Suborder Zoarcoidei (Anarhichadidae, Bathymasteridae, Pholidae, Ptilichthyidae, Scytalinidae, Stichaeidae, Zoarcidae). Smithsonian Contributions to Zoology. Núm. 589: i-iii + 1-27.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB (txec)
* BioLib (anglès)
* ION (anglès)
* Encyclopedia of Puget Sound (anglès)